**Opis predmetu zákazky**

**„Zameranie lesnej cesty Šumiac- Predné sedlo-Vysielač Kráľova hoľa“**

Zákazka na poskytnutie služieb :

Spracovanie geometrického plánu, polohopisného a výškopisného zmerania existujúcej lesnej cesty v úseku Šumiac - Predné sedlo – Vysielač Kráľova hoľa. Geometrický plán má slúžiť na identifikáciu cesty s katastrálnym stavom, majetkoprávne vysporiadanie predmetnej cesty a ako podklad pre projektovanie rekonštrukcie cesty a súvisiacich objektov.

**Záujmové územie pre meranie**

Dané je okrajmi cesty vrátane priľahlých rigolov, mostíkov, priepustov a všetkých technických zariadení súvisiacich s existujúcou cestou, všetko merané 1 meter za vonkajšiu hranicu príslušného objektu.

**Výstupom merania budú:**

1. Geometrické plány na oddelenie parciel cesty.
2. Polohopis a výškopis ako podklad na spracovanie pozdĺžneho profilu a priečnych profilov cesty.
3. Inžinierska činnosť – zápis geometrických plánov do katastra nehnuteľností vrátane vyňatia z LP a súhlasov vlastníkov s vyňatím a zápisom geometrických plánov.

**Spracovanie a dodanie geometrického plánu je požadované pre úseky:**

1. **Úsek Lesy SR** – od napojenia na miestnu komunikáciu v Šumiaci (parcela č. 5479/20) po Predné sedlo – Chatu pod Kráľovou hoľou.
2. V rámci tohto úseku je potrebné merať aj parcelu č. 256 (staré ihrisko) v intraviláne obce Šumiac.
3. Na výjazde z intravilánu obce, v prvej pravotočivej zákrute pri p. č. 5479/20 je potrebné cestu merať až po hranicu parcely číslo 5479/20, tak aby vznikol priestor na strážne stanovište a parkovanie pozdĺž cesty.
4. Za prvou ľavou zákrutou, vľavo od cesty sa nachádza „výhybňa úboč“- 1, ktorú je tiež potrebné zahrnúť do merania v rozsahu po hranicu lesného porastu.
5. Je potrebné zamerať pripojenie lesnej cesty „Stoličnô“ – 2. výhybňa.
6. Je potrebné zamerať 3. výhybňu pri chate Pod Kráľovou hoľou.
7. Je potrebné zamerať hranicu 3.stupňa ochrany prírody prechádzajúcu cez meranú cestu.
8. **Úsek Towercom** – od Chaty pod Kráľovou hoľou po parcelu vo vlastníctve Towercomu, a.s. p. č. 5481/6 - vysielač na Kráľovej holi.

Zameranie požadujeme spracovať a dodať v **štandardnom počte tlačených vyhotovení a 1 ks digitálnej forme** na usb (vo formáte pdf a dgn/dxf/dwg, v prípade súradníc geodetických bodov, vo formáte excel).

Každý uchádzač je povinný oboznámiť sa s predmetom merania z predložených podkladov a verejne dostupných zdrojov a zahrnúť do ceny zákazky aj všetky prípadné podstatné skutočnosti, ktoré tieto súťažné podklady neobsahujú. Upresnenia a nejasnosti doplní obstarávateľ primeranou formou, v nevyhnutnom prípade, na požiadanie, spoločnou obhliadkou predmetu merania.

Pri spracovaní predmetu zákazky je nutné postupovať v zmysle všetkých zákonných predpisov a noriem.

Podklady, z ktorých bude úspešný uchádzač vychádzať pri zhotovovaní predmetu zákazky, sú na adrese: <https://zbgis.skgeodesy.sk/mkzbgis/sk/kataster/drawing?pos=48.863025,20.136237,13>.

**Lehota dodania dokumentácie**

Zhotoviteľ sa zaväzuje uskutočniť výstupy merania uvedené v predmete zákazky:

* Výstupy merania uvedené pod bodmi 1 a 2 podrobného opisu predmetu zákazky **do 40 dní** od podpisu ZoD.
* Výstupy merania uvedené pod bodom 3 podrobného opisu predmetu zákazky

**do 31.12.2021.**